section_heading: Drugo vladanje
paragraph_text: Tijekom idućih godina Tiridat je opet krenuo na Partsko Carstvo. Uz rimsku se pomoć 26. pr. Kr. vratio na vlast, zauzevši dijelove Mezopotamije. Neke kovanice datirane u ožujak i svibanj 26. pr. Kr. na kojima je bilo ukovano ime kralja "Arsaces Philoromaios" pripadaju njemu. Kovane su u Babiloniji. Na naličju se nalazi kraljev lik koji sjedi na prijestolju s Tihom koja mu pruža palminu grančicu.